OpenLLM-France/wikimedia huggingface dataset:
# Alonso Ertzilla

Alonso Ertzilla Zuñiga (Madril, 1533ko abuztuak 7 – Ocaña, 1594ko azaroak 29) espainiar poeta izan zen, euskal jatorrikoa. Haren lanik ezagunena La Araucana poema epikoa da.

## Bizitza

Gurasoak, Orti Gartzia Ertzillako eta Leonor Zuñiga, Bermeokoak zituen. Filipe II.a Espainiakoaren zerbitzari izan zen, eta haren laguntzaile joan zen Ingalaterrara eta Flandriara egin zituen bidaietan. Bohemiako erregeen zerbitzuan jarri zen ondoren. 1555-1563 urteetan Txileko konkistan parte hartu zuen. Handik itzultzean, María de Bazán emakume aberatsarekin ezkondu zen.
Txileko konkista gai hartuta, La Araucana poema epiko ospetsua ondu zuen, hiru zatitan, 1569tik 1589ra bitarteko urteetan. Araukaniarrak eta beren buruzagi Kaupolikan, konkistatzaileen kontra adore handia erakutsi zutenak, dira poema horretako benetako protagonista, obra Filipe II.a erregeari eskainia bada ere.

## Kanpo estekak

* Joseba Aurkenerena: Alonso Ertzilla eta araukanoak.

## Monumentuak eta kalea

* Omenezko bustoa bere abizena daraman Bilboko kalean
* Omenezko bustoa Bermeon

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 185. arauaː Errenazimentuko pertsona-izenak. .
* Datuak: Q357620
* Multimedia: Alonso de Ercilla y Zúñiga / Q357620
# Alonso Martínezko geltokia

Alonso Martínezko geltokia, Madrilgo metroaren geltoki bat da, Espainiako Madril hiriburuko Chamberí eta Centro barrutietan.
1944ko martxoaren 23an inauguratu zen. Manuel Alonso Martínez legegile eta politikariaren omenezko izena darama.
* Datuak: Q2481198
* Multimedia: Estación de Alonso Martínez / Q2481198
# Alonso Pérez de Guzmán y Osorio

Alonso Pérez de Guzmán y Osorio (?-1365), Sanlucarreko III. Jauna izan zen, Medina-Sidoniako Etxeko noble espainiarra, Juan Alonso Pérez de Guzmán eta honen bigarren emazte izan zen Urraca Osorioren semea eta Juan Alonso Pérez de Guzmán y Osorio, bere oinordekoa eta Nieblako I. kontea izan zenaren anaia.
# Alonso Idiakez

Alonso Idiakez bi hauetako bat izan daiteke:
* Alfontso Idiakez Jurramendi (1497-1547), Karlos V.aren idazkaria.
* Alonso Idiakez Butroe eta Muxika (1565-1618), aurrekoaren biloba, Nafarroako erregeordea.
# Alonso Idiakez Butroe eta Muxika

Alonso Idiakez Butroe eta Muxika (Donostia, 1565eko otsailaren 14a - Milan, 1618ko urriaren 7a), Ciudad Realeko I. dukea, espainiar handiki, militar eta estatu-gizona izan zen, Nafarroako erregeorde (1610-1618), Done Jakueren ordenaren barruan Leongo komendadore nagusi eta Lonbardiako armadaren kanpo-maisu orokorra. Joan Idiakezen seme bakarra zen.

## Biografia

Espainiako Monarkiari lotutako Idiakez leinuan jaio zen. Bere aita Joan Idiakez izan zen, Filipe III.a Espainiakoaren Ordenen Kontseiluko presidentea eta bere aitona Alfontso Idiakez (Alonso ere deitua), Karlos V.a Germaniako Erromatar Inperio Santukoaren idazkaria izan zena. Bere ama Mentzia Manrique Butroekoa eta Muxikakoa Alonso jaio zenean hil zen, baina Butroe eta Muxikako etxeen eskumenak eman zizkion, eta Aramaioko jaurerria, 1603an jaso zuena.
Gortean egindako lanagatik Biandrinako konderria jaso zuen 1599an, Milango Dukerrian zegoen estatu bat barne zuena, eta Aramaio konderri ere izendatu zuten. Ciudad Realgo dukerria jaso zuen bere zerbitzu militarren ordainetan, Napoliko Erresuman.

## Genealogia

Zuhaitz genealogikoa :
Alfontso Idiakez
Joan Idiakez
Alonso Idiakez Butroe eta Muxika :

## Kanpo estekak

* Datuak: Q16529231
* Multimedia: Alonso de Idiáquez de Butrón y Múgica / Q16529231
# Alonso Mudarra

Alonso Mudarra (Palentzia, Espainia, 1510 - Sevilla, Espainia, 1580ko apirilaren 1a) espainiar musikagilea eta bihuela-jotzailea izan zen.

## Biografia

Infantadoko dukearen zerbitzuan hezi zen Guadalajaran. 1547 urtetik aurrera, Sevillako katedraleko kalonje izan zen. 1546 urtean Tres libros de música en cifras para vihuela argitaratu zuen, bihuelarako dantzak, bariazioak, fantasiak eta glosak biltzen dituena. Kantuak, sonetoak, erromantzeak eta bestelako olerkiak ere idatzi zituen bihuela eta ahotserako; Josquin des Prés eta beste zenbaiten lanen transkripzioak ere egin zituen bihuelarako, eta gitarra-lan batzuk lau harizko musika-tresnetarako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q554957
* Multimedia: Alonso Mudarra / Q554957
# Alonso Covarrubias

Alonso Covarrubias (Torrijos, 1488 – Toledo, 1570) espainiar arkitekto eta dekoratzailea izan zen. Covarrubiasen lehen obrak plateresko estilokoak diren arren (Toledoko San Klemente monasterioa, estilo platereskoan eginiko obra handienetako bat, 1534), Italiako Errenazimentuko ereduari jarraitu zion ondoko lanetan (Alcalá de Henaresko artzapezpikuaren jauregia). 1537. urtetik aurrera Karlos V.a enperadorearen zerbitzuan egon zen, eta Toledon jardun zuen batez ere (Toledoko Alkazarreko aurrealde nagusia; Gurutze Santua eta San Joan Bataiatzailea ospitaleak; Trastamarakoen kapera katedralean). Karlos I.aren garaiko arkitektorik garrantzitsuena izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q339190
* Multimedia: Alonso de Covarrubias / Q339190
# Alonso Ibarrola

José Manuel Alonso Ibarrola (Donostia, 1934ko maiatzaren 24a) gipuzkoar kazetari eta idazlea da.

## Biografia

Donostiako La Voz de España egunkarian hasi zen lanean eta 1960an Bilboko La Gaceta del Nortera pasa zen. 1962an Madrila joan eta idazteari ekin zion. Bidai-liburuak, eleberriak, biografiak... denetariko idatzi ditu.

## Lanak

* Depetris (Historias del tren), 1961.
* Historias para burgueses, 1971.
* Los dos libros de Alonso Ibarrola (Depetris e Historias para burgueses), 1973.
* Florecillas para ciudadanos respetuosos con la ley, 1975.
* Por mi grandísima culpa, 1988.
* Antología de humor (1961-1991), 1994.
* No se puede decir impunemente "te quiero" en Venecia (relatos breves, muy breves, brevísimos), 2010

## Erreferentziak

* ↑ Milenio. Vila-Matas: "Es castellano desprecia todo cuanto ignora". .
* Datuak: Q5670126
# Alonso Pérez de Guzmán y Zúñiga

Alonso Pérez de Guzmán y Zúñiga (?-1549), Sanlucarreko X. Jauna, Nieblako VII. kondea, Medina-Sidoniako V. dukea eta Cazazako III. markesa, Medina-Sidoniako Etxeko noble espainiar bat izan zen. Juan Alonso Pérez de Guzmán y Afán de Ribera Medina-Sidoniako III. dukearen eta Leonor de Guzmán y Zúñigaren semea. Bere anaiorde zen Enrique Pérez de Guzmán y Fernández de Velasco hil ondoren, bere etxeko buruzagi bezala bere oinordeko bihurtu zen. Botereengatik ezkondu zen 1513an Ana Aragoikoakin, Zaragozako artzapezpikua zen Alfontso Aragoikoaren alaba, Fernando II.a Aragoikoa errege katolikoaren semea zena, eta, behin betiko, 1515ean. Elkarrekin, ez zuten seme-alabarik izan, eta, dukea, leloa eta inpotente bezala hartua izan zen. Horregatik, bere ezkontza baliogabetu zen eta Karlos I.a Espainiakoak, 1518an, duke kargua bere anaia Juan Alonso Pérez de Guzmán y Zúñigari pasatzea onartu zuen, bere koinata Ana Aragoikoarekin ezkondu zena.
# Albelda

    Artikulu hau Huescako udalerriari buruzkoa da; beste esanahietarako, ikus «Albelda (argipena)».
Albelda Huescako udalerria da.

## Ikus, gainera

* Huescako udalerrien zerrenda

## Kanpo estekak

* (Gaztelaniaz) Albeldako udalaren webgunea.
* Datuak: Q956462
* Multimedia: Albelda / Q956462
# Albeldako San Martin monasterioa

Albeldako San Martin monasterioa (gaztelaniaz: monasterio de San Martín de Albelda) Errioxako monasterio erromanikoa izan zen, Albelda de Ireguan kokatutakoa, egun erabat hondaturik dagoena.

## Historia

Gartzia I.a Santxez eta Tota Iruñekoa errege-erreginak eratu zuten 923an Naiara eta Viguera konkistatu zituenean. Hasierako monjeek beneditarrak zirela uste dute eta 950ean berrehun inguru ziren. Bertan Vigila izeneko kopista batek Albeldako Kronika ezaguna idatzi zuen, lehendabizikoz Europan arabiar zifrak erabili zituena. Antso III.a Nagusiak monasterioari Clavijoko gaztelua eman zion.
1033 eta 1092 artean apezpikuen egoitza izan zen eta 1167 eta 1180 artean kolegiata. XII. mendetik aurrera gainbeheran izan zen eta 1435ean Eugenio IV.aren bulda baten bitartez Redondaren Gure Amaren kokatedralarekin bat egin zuen.

## Erreferentziak

* ↑ (Ingelesez) Bishko, Charles Julian. «Salvus of Albelda and Frontier Monasticism in Tenth-Century Navarre» Speculum 23 (4).

## Kanpo estekak

* Datuak: Q7414883
* Multimedia: San Martín (Albelda de Iregua) / Q7414883
# Albemarle (Ipar Carolina)

Albemarle Ipar Carolinako hiri bat da. Stanly konderrian kokatua dago. 2010ean 15.903 biztanle zituen, 43,36 kilometro koadrotan banatuta.

## Ikus, gainera

* Stanly konderria

## Kanpo estekak

* Datuak: Q921689
* Multimedia: Albemarle, North Carolina / Q921689
# Albelda (argipena)

Albelda leku ezberdinen izena izan daiteke:
* Albelda Huescako udalerria.
* Albelda de Iregua Errioxako udalerria.
Eta ondoko pertsonen abizena:
# Albeldako gudua

Albeldako gudua errekonkistaren bi gudu izan daiteke:
* Albeldako gudua (851), gaskoniarrek eta Banu Qasikoek egina.
* Laturce mendiko gudua (859), asturiarrek eta Banu Qasikoek egina.
# Albeiz (mendia)

Albeiz mendia Altzania mendilerroan dagoen Arabako mendia da.

## Abiapuntuak

* Araia: Ordu 1 eta 30 minutu
* Araiako geltokia/Albeniztik: 2 Ordu

## Ikus, gainera

* Arabako mendiak

## Kanpo estekak

* Datuak: Q12253071
# Albelda de Iregua

Albelda de Iregua Errioxako udalerria da, 2005ean 2.702 biztanle zituena.

## Kanpo estekak

* (Gaztelaniaz) Albelda de Ireguako Udalaren webgunea.
* Datuak: Q1623553
* Multimedia: Albelda de Iregua / Q1623553
# Albeldako Kronika

Albeldako Kronika (latinez: Chronicon Albeldense edo Codex Conciliorum Albeldensis seu Vigilanus) egile izenik gabeko eskuizkribu bat da, latinez idatzia, 881. urtean amaitua. Hainbat testu ditu: Toledoko kontzilioen kanonak, Liber Judiciorum bisigodoa, Mahomaren bizitzari buruzko istorioa, egutegi bat eta, Mendebaldean lehendabizikoz, arabiar zifren aipamena eta irudikapena.

## Deskribapena

Kronika historikoek ohi duten formatuan, Antzinateko eta Hispaniako gertakariak kontatzen ditu. Bisigodoen Erresumaren azken garaia, musulmanen konkista, Omeiatar Kaliferria eta Asturiasko Erresumaren sorrera aztertzeko gorde diren iturri bakanetako bat da.
Rodako Kronikarekin eta Sebastianen Kronikarekin batera osatzen duen multzoa alfontsotar kronikak izenaz da ezaguna.
Antza denez, Dulcidius edo Dulcidio izena zuen elizgizon batek egina da, erregeak berak gainbegiraturik. Honegatik, Asturiasko Erresumaren azken hamarkadetako joera godozalea igartzen zaio.
Erromaren historia kontatzetik hasten da, Errege bisigodoengandik igaro eta, azkenik, Asturiasko erregeez hitz egiten du, Pelaiogandik hasi eta Alfontso III.a Asturiaskoa arte.
Lehen bertsioa 881. urtean bukatua da. Geroago 882. eta 883. urteei buruzko bi lerrokada luze erantsi zitzaizkion. Kronika, azken urte horretako azaroan amaitzen da.
Albeldakoa izena San Martin Albeldakoaren monasterioko kodexetik datorkio (Albelda de Iregua, Errioxa). Horrez gainera, Vigila edo Vigilán monjeak kopiatu zuen, eta 976. urteraino jarraitu, eta hortik Kodex vigilano izena (Codex Conciliorum Albeldensis seu Vigilanus).
Eskaintzen dituen berri jakingarrien artean, Albeldako Kronikak dakar Mendebaldean arabiar zifrei egindako lehen aipua eta irudia (zero zenbakiarenak izan ezik).
Kronikaren bertsiorik osoena Historiaren Espainiako Errege Akademian dago: 951. urtearen inguruko eskuizkribu bat da, lehenago Donemiliaga Kukulako monasterioan gordea.

## Erreferentziak

* ↑ Zum Neogotismus und den Zusammenhängen zwischen den Chroniken des Zyklus siehe Jan Prelog, Die Chronik Alfons’ III., Frankfurt 1980, S. CXLIII-CLXIII (Überblick über die ältere Forschung ebd. S. XLVI-LXXIX); Bonnaz S. LXXXVIII-XCIII; Bronisch (1998) S. 371-395
* ↑ Bishko, Charles Julian. (1948ko urria). «Salvus of Albelda and Frontier Monasticism in Tenth-Century Navarre» Speculum 23 (4): 559-590..
* ↑ Sánchez-Albornoz, Claudio. (1967). El autor de la Crónica llamada de Albelda. in: Investigaciones sobre historiografía hispana medieval. Buenos Aires: Bonnaz S. LIX-LX, 66-79 or..

## Kanpo estekak

* (Gaztelaniaz) Kronikaren latinezko kopia.
* (Gaztelaniaz) Albeldako kodexaren edizio faksimilea.
* (Gaztelaniaz) Juan Gil Fernández, José Luis Moralejo eta Juan Ignacio Ruiz de la Peña Solar, Crónicas asturianas, Universidad de Oviedo (Publicaciones del Departamento de Historia Medieval, 11), 1985. Albeldako Kronikaren gaztelaniazko itzulpena.
* Datuak: Q17533465
* Multimedia: Chronicon Albeldense / Q17533465
# Aldeatejada

Aldeatejada Salamancako udalerria da.
2009ko urtarrilaren 1eko erroldaren arabera 1.290 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1650475
* Multimedia: Aldeatejada / Q1650475
# Aldeavieja de Tormes

Aldeavieja de Tormes Salamancako udalerria da, Béjar eskualdean dagoena.
2009ko urtarrilaren 1eko erroldaren arabera 114 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1648549
* Multimedia: Aldeavieja de Tormes / Q1648549
# Aldeasoña

Aldeasoña Segoviako udalerria da, Partido de Cuéllar eskualdean dagoena.
2012ko urtarrilaren 1eko erroldaren arabera 67 biztanle zituen.

## Ikus, gainera

* Segoviako udalerrien zerrenda

## Kanpo estekak

* Datuak: Q1650202
* Multimedia: Aldeasoña / Q1650202
# Aldeaseca (Ávila)

Adanero Ávilako udalerria da, La Moraña eskualdean dagoena.
2009ko urtarrilaren 1eko erroldaren arabera 295 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1606067
* Multimedia: Aldeaseca, Ávila / Q1606067
# Aldeaseca de Alba

Aldeaseca de Alba Salamancako udalerria da, Tierras del Tormes eskualdean dagoena.
2009ko urtarrilaren 1eko erroldaren arabera 94 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1640761
* Multimedia: Aldeaseca de Alba / Q1640761
# Aldeaseca de la Frontera

Aldeaseca de la Frontera Salamancako udalerria da, Peñaranda de Bracamonte eskualdean dagoena.
2009ko urtarrilaren 1eko erroldaren arabera 332 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1640711
* Multimedia: Aldeaseca de la Frontera / Q1640711
# Aldeaseca

Aldeaseca Espainiako hainbat udalerriren izena izan daiteke:
* Aldeaseca: Ávilako probintziako udalerria.
* Aldeaseca de Alba: Salamancako probintziako udalerria.
* Aldeaseca de la Armuña: Salamancako probintziako udalerria.
* Aldeaseca de la Frontera: Salamancako probintziako udalerria.
# Aldebakarreko independentzia aldarrikapen

Aldebakarreko Independentzia Aldarrikapena (AIA) menpeko lurralde batek, estatu berri bat eratzeko asmoz, estatu jabearen oniritzik gabe egiten duen independentzia aldarrikapena da. Terminoa 1965ean erabili zen aurreneko aldiz, Rhodesiak Erresuma Batuarekiko independentzia aldarrikatu zuenean.

## Adibideak

| Data | Aldarrikatzailea | Jabea | Oharrak |
| 1776 | Ameriketako Estatu Batuak | Britainia Handiko Erresuma | |
| 1898 | Filipinak | Espainia | |
| 1912 | Albania | Otomandar Inperioa | |
| 1919 | Irlandako Errepublika | Erresuma Batua | 1922an Irlandako Estatu Askea bezala independizatu zen |
| 1922 | Egipto | Erresuma Batua | Britaniar gobernuak independentzia onartu zuen. |
| 1965 | Rhodesia | Erresuma Batua | Zimbabwe bezala independizatu zen 1980ean |
| 1967 | Biafra | Nigeria | Gaur egun Nigeriarena da |
| 1971 | Bangladesh | Pakistan | |
| 1983 | Ipar Zipre | Zipre | Ziprek ez du onartzen |
| 1988 | Palestina | — | Israelek 1967tik okupatutako lurraldeak eskatzen ditu Israel-Palestina Gatazka eta bake-prozesua diraute oraindik Ikus, Palestinako Estatuaren nazioarteko aitorpena |
| 1990 | Transnistria | Moldavia | Moldaviak ez du onartzen |
| 1991 | Somalilandia | Somalia | Somaliak ez du onartzen |
| 1991 | Kroazia | Jugoslavia | |
| 1991 | Eslovenia | Jugoslavia | |
| 1991 | Itxkeriako Errepublika | Errusia | Gaur egun Txetxeniako Errepublika, Errusiarena da |
| 1991 | Karabakh Garaia | Azerbaijan | Gaur egun Azerbaijanen zati bat da. |
| 1991 | Hego Osetia | Georgia | Georgiak ez du onartzen |
| 1999 | Abkhazia | Georgia | Georgiak ez du onartzen |
| 2008 | Kosovo | Serbia | Serbiak ez du onartzen |
| 2014 | Krimea | Ukraina | Errusiara anexionatua; Ukrainak ez du onartzen |
| 2017 | Katalunia | Espainia | Espainiak ez du onartzen. Espainiako Gobernuak Kataluniako Generalitatea disolbatu zuen eta Kataluniako agintaria den Carme Forcadellek, egoera hau onartu zuen eta katalanek ez zioten aurre egin Espainiako Gobernuaren ekintzei besteak beste 155. artikuluaren ezarpenari. Bestalde, Kataluniako Errepublikak inoiz ez zituen lege berririk ez ekintzarik egin. Inongo momentuan ere ez zuten kontrolatu lurraldea, zergak, mugak edo polizia eta ondorioz, de facto independentziarik ez zen egon herrialde honetan. |

## Legedia

2010ean, Kosovoko independentzia zela eta, Nazioarteko Justizia Auzitegiak adierazi zuen aldebakarreko independentzia aldarrikapenak ez direla legez kanpokoak nazioarteko zuzenbide aintzat hartuta.

## Erreferentziak

* ↑ Douglas George Anglin. Zambian Crisis Behaviour: Confronting Rhodesia's Unilateral Declaration of Independence, 1965-1966. McGill-Queens, 1994.
* ↑ (PDF) Accordance with International Law of the Unilateral Declaration of Independence in Respect of Kosovo. (Noiz kontsultatua: 2016-02-08).

## Kanpo estekak

* Datuak: Q3884316
# Aldebaran Taurokoa

Aldebaran Taurokoa Masami Kurumadak idatzi eta marraztutako manga eta animea den Saint Seiyako pertsonaia bat da. XX. mendean Tauruseko urrezko zalduna da. Gainontzeko urrezko zaldunak baino garaiagoa eta gorpuzkera handiagokoa da.

## Historia
### Hamabi Etxeetan

Bere lehen agerpena, jatorrizko istorioan, Hamabi Etxeetako sagan da. Brontzezko zaldunek hamabi etxeetan duten lehen aurkaria da, Mu Ariesekoak, behin euren armajantziak konpondu ondoren, bere tenplutik igarotzen utzi ondoren. Shiryu Dragoikoa, Shun Andromedakoa eta Hyôga Beltxargakoak erasotzen diote, baina berehala kentzen ditu gainetik Tauroko urrezko zaldunak. Ondoren, Seiya Pegasokoaren aurka borrokatzen du, eta, hasieran nagusi bada ere, azkenean Seiya da garaile, Aldebaranen erasorik boteretsuena den Adar Handia geldiaraziz, eta, era berean, urrezko armajantziko kaskoko adar bat moztuz. Honen ondoren, lau brontzezko zaldunek Geminiseko Tenplurantz jarraitzen dute.

### Poseidonen Sagan

Poseidonen sagan, santutegiko sagaren jarraipen ofiziala dena, Aldebaranek Sorrento Sirenakoaren aurka borrokatzen du, baina Poseidonen generalak urrezko zalduna garaitzen du, armajantzia deseginez.

### Hadesen Sagan

Jatorrizko istorioaren amaiera den Hadesen sagan Nioberen aurka borrokatzen du, eta bere aurreko borroketan bezala, galtzaile irteten da. Baina garaiko gainontzeko urrezko zaldunekin elkartzen da Aieneen Harresia suntsitzeko eta brontzezko zaldunei hauen betebeharra betetzen laguntzeko. Honen ondoren, Aldebaran, gainontzeko urrezko zaldunak bezala, hil egiten da.

## Teknikak

* Adar Handia: Eraso hau ezpatarekin eginiko eraso eta defentsako mugimendu batean oinarritua dago. Eskuak aurrean luzatzen ditu eta bere teknika jaurtitzen.

## Kanpo estekak

* Datuak: Q2517217
# Albuñol

Albuñol Espainiako udalerria da, Granadako probintziakoa. 2008an 6.459 biztanle zituen. Almeríako probintziarekin muga egiten du.

## Hiri senidetuak

* Alhucemas (Maroko)
* Asilah (Maroko)

## Kanpo estekak

* (Gaztelaniaz) Albuñolgo Udala
* Datuak: Q565002
* Multimedia: Albuñol / Q565002
# Alburtis (Pennsylvania)

Alburtis Pennsylvaniako borough bat da. Lehigh konderrian kokatua dago. 2010ean 2.361 biztanle zituen, 1,83 kilometro koadrotan banatuta.

## Ikus, gainera

* Lehigh konderria

## Kanpo estekak

* Datuak: Q1133934
* Multimedia: Alburtis, Pennsylvania / Q1133934
# Albuzzano

Albuzzano Italiako udalerri bat da. Paviako probintzian kokatuta dago, Txantiloi:Hiri infotaula/Eskualdea eskualdean. 3.582 biztanle ditu, 15,45 kilometro koadroko azaleran banatuta.

## Mugakideak

Albuzzanok honako udalerri hauekin egiten du muga:
Cura Carpignano Filighera Linarolo Valle Salimbene Belgioioso Vistarino

## Kanpo estekak

* Datuak: Q39884
* Multimedia: Albuzzano / Q39884
# Albuñuelas

Albuñuelas Espainiako udalerria da, Granadako probintziakoa. 2008an 1.037 biztanle zituen.

## Kanpo estekak

* Datuak: Q564780
* Multimedia: Albuñuelas / Q564780
# Albus Dumbledore

Albus Dumbledore, J. K. Rowling britaniarrak idatzitako Harry Potterren liburuetan, Hogwartseko zuzendaria da, Voldemortek beldur dion pertsona bakarra. Harryk asko miresten du, bai eta Dumbledorek Harry ere. Oso azti azkarra eta ezaguna da, onenetakoa.
Magiako Ministerioarekin hainbat arazo izan arren, beti izate du arrazoi, eta horrek asko haserrarazten ditu ministroak. Dumbledorek ile eta bizar luzeak eta txuriak ditu, eta koloretako tunikak jantzi joan ohi ditu. 1997ko ekainean hiltzen da Severus Snaperen eskuetan.
# Albuñán

Albuñán Espainiako udalerria da, Granadako probintziakoa. 2008an 435 biztanle zituen.

## Kanpo estekak

* (Gaztelaniaz) Albuñángo Udala
* Datuak: Q564593
* Multimedia: Albuñán / Q564593
# Albion

Albion Britainia Handia izendatzeko erabili izan den izendapen antzinakoena da, halere, gaur egun Erresuma Batua izendatzeko erabiltzen da, zehazkiago Ingalaterra.
Izenaren jatorria zelta hizkuntzetan dago, zehazkiago galeserazko elfydd hitzan, "lurra, mundua" esan nahi duelarik (izatez, Albiorix hitzak "munduko errege" esan nahi du) eta aitzinindoeuroperan "txuri" nahiz "mendi". Hortaz gain, baliteke Eskoziako gaeleraz Eskozia izendatzeko Alba izenarekin ere lotura izatea.
Era berean, erromatarrak Britaniako konkista burutzeko unean Galiatik Britaniara igarotzean Doverreko itsaslabar zuriak aurrez-aurre ikusi zituzten, hauen ezaugarri nagusia den kolore zuria bere igeltsu eta silex osaketari zor diolarik, guzti honek albus ("zuri") hitzarekin lotzen du.
Erdi Aroko idazleek antzinako izen hau Plinio Zaharra edo Klaudio Ptolomeo bezalako autore klasikoen testuetatik berreskuratu zuten.
Bestalde, frantses nazionalismoak eta espainiar nazionalismoak Ingalaterra mespretxu, izu edo gutxiespenez deitzeko hain maitea duten Albion Zitala izendapena ere, antzinako izen honetan oinarritzen da.
Gainera, Ingalaterrako hainbat futbol taldeetako izenan ere badago: Brighton & Hove Albion F.C., Burton Albion F.C., Plymouth Albion R.F.C., Stirling Albion F.C., Albion Rovers F.C. edota West Bromwich Albion F.C..

## Ikus gainera

* Albion Zitala

## Kanpo estekak

* Datuak: Q674040
# Albion (Illinois)

Albion Illinoiseko hiri bat da. Edwards konderrian kokatua dago. 2010ean 1.988 biztanle zituen, 5,57 kilometro koadrotan banatuta.

## Ikus, gainera

* Edwards konderria

## Kanpo estekak

* Datuak: Q291321
* Multimedia: Albion, Illinois / Q291321
# Albion (Indiana)

Albion Indianako herri bat da. Noble konderrian kokatua dago. 2010ean 2.349 biztanle zituen, 4,94 kilometro koadrotan banatuta.

## Ikus, gainera

* Noble konderria

## Kanpo estekak

* Datuak: Q2278271
* Multimedia: Albion, Indiana / Q2278271